डाक्टर मधुसुदन,मैं आप की सलाह का कद्र करता हूँ,अपने ढंग से मैंने हमेशा कुछ करने का प्रयत्न किया है,जिसके चलते मेरी अब तक की जिन्दगी काफी संघर्ष पूर्ण रही है.भारत को गंदा या भ्रष्ट करने के लिए विदेशी नहीं आयें .ये हम लोग हीं हैं,जो यह गन्दगी फैला रहे हैं.दूसरों को इतनी आजादी तो होनी ही चाहिए कि इसकी ओर ईशारा कर सकें. रह गयी बात सुधार की,तो मैं बार बार यही कहूँगा कि व्यक्तिगत सुधार में हीं देश का सुधार है.हम यह क्यों चाहते हैं कि दूसरे हमारा सुधार करें.बचपन में एक कहानी पढी थी कि बारिश में एक वृक्ष के नीचे बन्दर भींगते हुए ठंढ से काँप रहे थे.वृक्ष पर अपने घोंसले में आराम से बैठे पंक्षियों ने उनके द्वारा बारिश बचने का इंतजाम न करने के कारण उनकी हँसी उडाई.नतीजा यह हुआ कि बारिश बंद होते हीं बंदरों ने पक्षियों का घोसला उजाड़ डाला.बंदरों को आत्म तुष्टि भले ही मिल गयी हो,पर उनकी समस्या हल नहीं हुई.पंक्षियों ने तो अपना घोंसला फिर बना लिया होगा. मेरे विचारानुसार यह कहानी दो सीख देती है.शिकायत करने वालों को सबक सीखाने से आपका भला तो नहीं होगा.शिकायत करने वाले को आप थोड़े देर क लिए भले ही दबा दें,पर उनकी बुद्धिमता तो उनका पथ प्रदर्शन कर ही देगी.डाक्टर कलाम काएक लेख बहुत पहले आया था,जिसमे उन्होंने भारत वासियों से पूछा था कि आप जब सिंगापूर ,अमेरिका या अन्य किसी देश में जाकर अनुशासित और स्वच्छ रह सकते हैं,तो वैसा अपने देश में क्यों नहीं कर सकते?